Source: https://www.vero.fi/tietoa-verohallinnosta/yhteystiedot-ja-asiointi/lomakkeet/tayttoohjeet/6b-elinkeinotoiminnan-veroilmoitus--yhteis%C3%B6-t%C3%A4ytt%C3%B6ohje-2019/
Timestamp: 2020-08-08 15:37:51+00:00

Document:
6B Elinkeinotoiminnan veroilmoitus – yhteisö, täyttöohje 2019 - vero.fi
6B Elinkeinotoiminnan veroilmoitus – yhteisö, täyttöohje 2019
Täytä veroilmoituksesta ja liitelomakkeista kaikki ne kohdat, jotka koskevat yritystä
Ilmoita rahamäärät aina sentin tarkkuudella.
Jos vuonna 2019 päättyy useampia tilikausia, anna jokaisesta tilikaudesta oma veroilmoitus. Verohallinto yhdistää eri tilikausien tiedot.
Katso lista liitelomakkeista
Jos toimiala on muuttunut
Ilmoita uusi toimiala, jos toimiala on muuttunut.
Ilmoita muuttunut päätoimiala TOL 2008 -luokituksen mukaisesti.
Katso toimialakoodit Tilastokeskuksen sivuilta
OmaVerossa toimialaa ei ilmoiteta veroilmoituksella vaan OmaVeron asiakastiedoissa. Voit ilmoittaa uuden toimialan heti toimialamuutoksen jälkeen.
Anna tässä kohdassa tieto, jos yhtiöllä on toimintaa sekä Ahvenanmaalla että mantereella.
Anna tieto myös siinä tapauksessa, että
yhtiöllä on toimintaa vain Ahvenanmaalla mutta yhtiön kotipaikka on mantereella
yhtiön kotipaikka on Ahvenanmaalla ja sillä on toimintaa Manner-Suomessa.
Saman säännöksen mukaan myös Manner-Suomessa kotipaikan omaava yhteisö maksaa Ahvenanmaalle kunnallisveroa siitä osasta tuloa, joka on ansaittu Ahvenanmaalla. Tuloverolain mukaan kaikki yhteisöt maksavat kuitenkin 20 %:a tuloveroa, joka jaetaan valtion, kuntien ja seurakuntien kesken. Ahvenanmaalla toimivien yhteisöjen kunnallisverotus olisi siksi kaksinkertainen. Tämän kaksinkertaisuuden poistaa yhteisön kotipaikan mukaan joko Ahvenanmaan maakuntahallitus tai Verohallinto.
Tilinpäätös on kansainvälisten tilinpäätösstandardien mukainen
Anna tässä kohdassa tieto, jos yhtiön tilinpäätös on laadittu kansainvälisten tilinpäätösstandardien (IAS/IFRS tai GAAP) mukaisesti (kirjanpitolain luvussa 7 a tarkoitetulla tavalla).
Yhtiö on velvollinen laatimaan siirtohinnoitteludokumentaation (VML 14 a §) (täytä lomake 78)
Anna tässä kohdassa tieto, jos yhtiöllä on velvollisuus laatia siirtohinnoitteludokumentointi. Täytä myös lomake 78 (Selvitys siirtohinnoittelusta).
Siirtohinnoitteludokumentointi pitää laatia etuyhteydessä tehdyistä liiketoimista, jos toinen osapuoli on ulkomainen yritys tai liiketoimi on tehty ulkomaisen yrityksen ja sen Suomessa sijaitsevan kiinteän toimipaikan välillä (VML 14 a §).
Liiketoimen osapuolet ovat etuyhteydessä toisiinsa, jos jommallakummalla osapuolella on määräysvalta toisessa osapuolessa tai kolmannella osapuolella on yksin tai yhdessä lähipiirinsä kanssa määräysvalta molemmissa osapuolissa (VML 31 § 2 momentti).
Lue lisää ohjeesta Siirtohinnoittelun dokumentointi (dnro A129/200/2017).
Anna tässä kohdassa tieto, jos jompikumpi seuraavista ehdoista täyttyy:
Ilmoita osakkaana olevasta oikeushenkilöstä vain nimi, Y-tunnus ja osakkeiden lukumäärä.
Jos osakkaita on 1–10, tiedot pitää ilmoittaa jokaisesta osakkaasta.
Jos jokainen osakas omistaa yhtiöstä alle 10 %, kohtaa ei tarvitse täyttää. Merkitse silloin rasti kohtaan ”Kaikkien osakkaiden omistusosuus on alle 10 %”.
Osakaslainaa saaneen osakkaan ja omaisen tiedot pitää kuitenkin ilmoittaa aina, riippumatta omistusosuudesta.
Esimerkki: Miehen osuus yhtiön osakkeista on 5 % ja vaimon osuus 10 %. Yhtiössä on yhdeksän muuta osakasta, joiden kaikkien osuus on alle 10 %. Mies on vuonna 2013 saanut yhtiöstä lainaa 10 000 euroa. Vaimo on vuonna 2019 nostanut yhtiöstä osakaslainaa 5 000 euroa. Osassa 2 ilmoitetaan sekä miehen että vaimon tiedot ja heidän lainojensa määrät tilikauden 2019 päättyessä. Lisäksi vaimon vuonna 2019 saamasta osakaslainasta on annettava vuosi-ilmoitus, sillä puolisot omistavat yhteensä yli 10 % yhtiön osakkeista.s.
a) Osakkeenomistajan nimi
Ilmoita osakkeenomistajan nimi. Osakkaan nimi täytyy ilmoittaa, vaikka hänelle ei olisikaan annettu lainaa tai muita suorituksia.
merkitse sähköisessä veroilmoituksessa henkilötunnukseksi PPKKVV-UUUU (eli syntymäaika-UUUU)
merkitse sähköisessä veroilmoituksessa Y-tunnukseksi 0000000-0
Osakkeiden lukumäärä, kpl
Tähän kohtaan ei merkitä suorituksia, joista työnantaja antaa vuosi-ilmoituksen. Poikkeus ovat osakaslainat, joista pitää antaa vuosi-ilmoitus, mutta jotka kuitenkin ilmoitetaan tässä.
Vuosi-ilmoitus pitää antaa esimerkiksi palkoista, palkkioista, luontoiseduista, matkakustannusten korvauksista ja vapaaehtoisista eläkevakuutusmaksuista. Myös osingoista annetaan vuosi-ilmoitus, joten niitäkään ei merkitä tähän.
Ilmoita osakaslaina sen suuruisena kuin se on tilikauden 2019 taseessa.
Anna tässä kohdassa tieto, jos jokaisen osakkaan omistusosuus yhtiöstä on pienempi kuin 10 %.
Jos jokaisen osakkaan omistusosuus on alle 10 %, ilmoita kuitenkin tiedot niistä osakkaista ja osakkaiden omaisista, joilla on yhtiöltä verovuonna tai aikaisemmin saatua lainaa.
Anna selvitys myös muiden kuin vakituisten asuntojen (esimerkiksi kesäasuntojen) käytöstä ja käyttäjästä.
Tässä osassa on tilaa vain yhden asunnon tiedoille. Jos yrittäjäosakkaan tai hänen perheensä käytössä on ollut useampia kuin yksi yhtiön omistama asunto, anna tiedot vapaamuotoisella liitteellä.
Kiinteistön, kiinteistöyhtiön tai asunto-osakeyhtiön nimi
Merkitse asunnon käyttöajaksi se jakso yhtiön tilikaudesta, jonka aikana yrittäjäosakas tai hänen perheensä on käyttänyt asuntoa.
Merkitse tähän kohtaan asunnon arvoksi sama arvo, jota käytät veroilmoituksen varallisuuslaskelmassa osassa 9 Varat. Jos vain osa asunnosta on ollut osakkaan tai hänen perheensä käytössä, merkitse asunnon arvoksi tätä osaa vastaava arvo.
Jos yhtiö on hankkinut osakehuoneiston vuonna 2006 tai sen jälkeen, vertailua ei tehdä, vaan arvona pidetään tuloverotuksessa poistamatta olevaa hankintamenoa. Jos tällaisen huoneiston hankintaan on käytetty jälleenhankintavarausta, lisää käytetty määrä huoneiston arvoon.
4 Yhteisön päätös voitonjaosta (älä täytä tätä osaa, jos osinkoa tai ylijäämää ei jaeta)
Osingon- tai ylijäämän jako
Jakopäätös tehty
Anna osingonjakoa tai ylijäämänjakoa koskevat tiedot veroilmoituksessa 6B, jos päätös varsinaisesta osingonjaosta on tehty ja vuoden 2019 tilinpäätös vahvistettu ennen kuin annat veroilmoituksen. Liitä veroilmoitukseen lisäksi yhtiökokouksen pöytäkirjanote.
Jos päätös osingonjaosta, lisäosingon jakamisesta, ylijäämän jakamisesta tai tilinpäätöksen vahvistamisesta vuodelta 2019 tehdään veroilmoituksen jättämisen jälkeen, tiedot pitää lähettää Verohallinnolle kuukauden kuluessa päätöksestä.
Täydennä sähköisesti annettua veroilmoitusta verkossa.
Paperilla tiedot annetaan lomakkeella 63, johon liitetään ote yhtiökokouksen pöytäkirjasta. Lähetä tiedot osoitteeseen
Niin sanotun väliosingon jakamisesta ja osingon jakamisesta viimeistä edeltävältä tilikaudelta täytyy aina antaa erillinen selvitys vapaamuotoisella liitteellä. Jos osinko jaetaan sen jälkeen, kun olet jo palauttanut veroilmoituksen, ilmoita osingonjaosta aina lomakkeella 63 tai sen liitteenä annettavalla pöytäkirjanotteella.
Päivä, josta lähtien osinko tai ylijäämä on nostettavissa. Jos osingon tai ylijäämän voi nostaa useammassa kuin yhdessä erässä, anna selvitys eri liitteellä. Silloin voit merkitä tähän sen päivän, jolloin ensimmäisen erän on voinut nostaa.
Vuonna 2019 nostettavissa olevasta osingosta tai ylijäämästä pitää antaa erikseen vuosi-ilmoitus vuoden 2020 tammikuun loppuun mennessä. Osinkojen vuosi-ilmoituksen voi antaa sähköisesti tai paperilomakkeella: Vuosi-ilmoitus osingoista
Tilikaudelta 2019 jaettavaksi päätetty osinko (ns. varsinainen osingonjako) tai ylijäämä.
Jos osinkoa tai ylijäämää ei jaeta, jätä koko osa tyhjäksi.
Merkitse tähän kohtaan myös varat, jotka on jaettu osinkona tai ylijäämänä vapaan oman pääoman rahastosta.
Osakeyhtiölaki (OYL) sallii osingon jakamisen myös meneillään olevalta tilikaudelta (ns. väliosinko) sekä viimeistä edeltävältä tilikaudelta silloin, kun uutta tilinpäätöstä ei ole vielä vahvistettu ja tilintarkastusta tehty. Verotuksessa nämäkin osingot katsotaan jaetuksi viimeksi päättyneeltä tilikaudelta. Näitä osinkoja ei kuitenkaan merkitä tähän kohtaan, vaan niistä täytyy antaa selvitys eri liitteellä.
Yritysjärjestelytilanteissa on huomioitava, että esimerkiksi jakautunut yhtiö ei voi enää jakautumisen jälkeen jakaa osinkoa, koska yhtiötä ei enää ole olemassa. Ohjeessa Yritysjärjestelyt ja verotus – jakautuminen on kerrottu tarkemmin, millä edellytyksillä jakautumisen yhteydessä syntynyt yhtiö voi jakaa osinkoa jo ennen kuin ensimmäinen tilinpäätös on vahvistettu.
Vapaan oman pääoman rahastosta tehty varojen jako
Ilmoita tällä rivillä tiedot varoista, jotka on päätetty jakaa yhtiön vapaan oman pääoman rahastosta (osakeyhtiölain 13 luku 1 §:n 1 momentin 1 kohta tai osuuskuntalain 16 luku 1 § 1 momentin 1 kohta). Merkitse tähän vain sellainen varojen jako, jota pidetään luovutuksena.
Päivä, jolloin päätös varojen jakamisesta on tehty.
Päivä, josta lähtien varat on voinut nostaa.
Merkitse tähän se osa varoista, joka on ollut nostettavissa verovuonna.
Jakopäätös tehty (ppkkvvvv)
Nostettavissa (ppkkvvvv)
Jaettavaksi päätetty määrä yhteensä
Korotuksen määrä, jos yhtiön osakepääomaa on korotettu tilikauden 2019 päättymisen jälkeen.
Osakepääoman alennuksen määrä, jos osakepääomaa on alennettu tilikauden 2019 päättymisen jälkeen.
Osakkeiden lukumäärä muutoksen jälkeen
Nimellisarvo tai kirjanpidollinen vasta-arvo
Anna tässä kohdassa tieto, jos haluat, että merkintähintaa käytetään uuden osakkeen matemaattisena arvona, kun osakkaiden saama osinko jaetaan pääomatuloksi ja ansiotuloksi. Muussa tapauksessa jako tehdään osakkeen nimellisarvon tai kirjanpidollisen vasta-arvon perusteella.
Anna tässä kohdassa tieto, jos yhtiö on tilikauden päättymisen jälkeen lunastanut tai muutoin hankkinut omia osakkeitaan tai luovuttanut niitä.
Yhtiön hallussa olevien osakkeiden lukumäärä tilikauden päättyessä
Niiden omien osakkeiden lukumäärä, jotka olivat yhtiön hallussa tilikauden 2019 päättyessä.
Kun osakkeen vertailuarvoa lasketaan vuodelle 2019, huomioon otetaan myös
osakepääoman muutokset, jotka ovat tapahtuneet tilikauden päättymisen jälkeen seuraavan tilikauden aikana
omien osakkeiden hankinta, lunastus ja luovutus.
Ilmoita Verohallinnolle muutokset, jotka tapahtuvat veroilmoituksen antamisen jälkeen. Tiedot pitää antaa kuukauden kuluessa muutoksesta.
Huomaa, että tässä kohdassa ilmoitetaan vain yhtiön hallussa olevien omien osakkeiden määrä, eikä esim. yhtiön koko osakekannan mukaista osakemäärää.
Sekä Kirjanpito- että Verotus-sarake on täytettävä, vaikka luvut olisivat yhtä suuret.
Laske verovuoden verotettava tulo Verotus-sarakkeen luvuista seuraavasti. Vähennä elinkeinotoiminnan veronalaisista tuotoista (osa 6 Elinkeinotoiminnan tuotot) elinkeinotoiminnan vähennyskelpoiset kulut (osa 7 Elinkeinotoiminnan kulut).
Tuloverolaskelmassa eritellään vain elinkeinotoiminnan tuotot ja kulut, ei muiden tulolähteiden tuottoja ja kuluja.
Samalla lomakkeella 77 nämä yhteisöt ilmoittavat myös mahdollisen maatalouden tulolähteen ja henkilökohtaisen tulolähteen tuloksen tai tappion sekä erät, joita ei oteta huomioon kun tappiota vahvistetaan.
Lomakkeen 77 ja täyttöohjeen saat lomakesivulta
Ilmoita rahamäärät sentin tarkkuudella ilman etumerkkiä. Oletusarvo on, että tuotot lisäävät tulosta ja kulut vähentävät tulosta, joten lukujen eteen ei tarvita etumerkkejä. Jos ilmoittamasi erä kuitenkin poikkeaa oletusarvosta, merkitse luvun eteen miinusmerkki.
Jos yhtiön liikevaihtoon sisältyy osinkoja, ilmoita ne kohdan 4 (Rahoitustuotot) alakohdassa "Saadut osingot ja ylijäämät". Vähennä vastaavasti osinkojen määrä liikevaihdosta, ennen kuin merkitset liikevaihdon tähän kohtaan.
Käyttöomaisuusosakkeiden luovutusvoitot ja purkuvoitot
Veronalaisia ovat siis muun muassa asunto- ja kiinteistöosakkeiden luovutusvoitto, alle 1 vuoden ajan omistetuista osakkeista saatu luovutusvoitto sekä sellaisen yhtiön osakkeiden luovutus, josta yhteisö on omistanut alle 10 %. Pääomasijoitustoimintaa harjoittavan yhteisön luovutusvoitot ovat aina veronalaisia.
Merkitse tähän kohtaan myös lomakkeen 71A kohdissa 8 ja 9 ilmoittamasi erät, jotka pienentävät verovapaata luovutushintaa. Verovapaasti luovutettavien osakkeiden luovutushinta on veronalaista siltä osin kuin kirjanpidollinen luovutusvoitto (luovutushinnan ja poistamattoman hankintamenon erotus) johtuu jostakin seuraavista syistä:
Lue lisää: Yhteisön käyttöomaisuusosakkeiden luovutusten verokohtelu
EVL 33 § koskee käyttöomaisuutta, jonka taloudellinen käyttöikä on enintään 3 vuotta, sekä pienhankintoja ja ammattimaiseen liikenteeseen käytettyjä autoja.
Tähän kohtaan ei merkitä irtaimen käyttöomaisuuden luovutusvoittoa, jos luovutuksella ei ole tulosvaikutusta (luovutusvoittoa vastaava muutos on kirjattu poistoeroon). Silloin luovutusvoitto ilmoitetaan kohdassa 13 "Tuloslaskelman muut verottomat tuotot" ja poistoeron muutos osan 7 (Elinkeinotoiminnan kulut) kohdassa 3 (Poistot ja arvonalentumiset).”
Lue myös lomakkeen 62 täyttöohje
Elinkeinotoimintaa varten saadut kirjanpidossa suoraan tuloutetut avustukset, lisät ja tuet valtiolta ja kunnalta (Työ- ja elinkeinoministeriö, Ympäristöministeriö, TEKES jne.).
Yhteisön saamien osinkojen, ylijäämien ja muiden voitonjaon luonteisten erien yhteismäärä kirjanpidon mukaisena. Ilmoita tässä lisäksi ennakko-osingot normaalien osinkojen tapaan. Ilmoita myös osuuskunnasta saatu ylijäämänpalautus, jonka osuuskunta saa vähentää (EVL 18 § 4 momentti).
Tarkempaa tietoa osinkotulojen verotuksesta on lomakkeen 73 täyttöohjeessa
Tarkempi ohje osinkotulojen verotuksesta (Osinkotulojen verotus, dnro A148/200/2017)
Lisätietoa osuuskuntien varojenjaosta ja ylijäämistä
Merkitse tähän kohtaan osinkojen ja ylijäämien veronalainen osuus, jonka olet ilmoittanut lomakkeella 73.
Listaamattoman yhtiön saama osinko listatusta yhtiöstä on kokonaan veronalaista, kun omistusosuus on alle 10 %. Lisäksi osinko on kokonaan veronalaista tuloa, jos suoritus on osinkoa jakavalle yhtiölle vähennyskelpoinen. Myös osuuskunnasta saatu osuuskunnalle vähennyskelpoinen ylijäämänpalautus (EVL 18 § 4 momentti) on kokonaan veronalaista tuloa.
Ilmoita tässä kohdassa myös niin sanotuista REIT-yhtiöistä saadut osingot, jotka ovat kokonaan veronalaisia.
Ilmoita tässä myös ulkomaisesta väliyhteisöstä saadun osingon veronalainen osuus, jonka olet ilmoittanut lomakkeella 74.
Korkotuotot konserniyhteysveloista
Konserniyhteysveloista kotimaisilta ja ulkomaisilta osapuolilta saadut korkotuotot.
Konserniyhteysvelka voi olla välitöntä (EVL 18 a § 6 momentti) tai välillistä (EVL 18 a § 7 momentti). Välitön konserniyhteysvelka on kysymyksessä silloin, kun konserniyhteydessä olevat osapuolet ovat velkasuhteessa keskenään. Osapuolet ovat konserniyhteydessä toisiinsa, jos osapuolella on toisessa osapuolessa määräysvalta tai kolmannella osapuolella on yksin tai yhdessä määräysvalta velkasuhteen molemmissa osapuolissa verotusmenettelystä annetun lain (VML) 31 §:n 2 momentissa tarkoitetulla tavalla.
Välillisenä konserniyhteysvelkana pidetään velkaa, jonka yritys on antanut muulle kuin konserniyhteydessä olevalle osapuolelle, jos jompikumpi seuraavista ehdoista täyttyy:
konserniyhteydessä olevalla osapuolella on saatava lainan ottaneelta osapuolelta ja saatavalla on yhteys velkaan
velan vakuutena on konserniyhteysosapuolen saatava.
Kaikki EVL 18 a §:n mukaisiin konserniyhteysvelkoihin liittyvät korkokulut eivät välttämättä sisälly kirjanpidon korkokuluihin saman konsernin yrityksiltä (KPL 1 luku 6 §). Tämän vuoksi tässä kohdassa ilmoitettavat konserniyhteysvelkojen korkokulut voivat poiketa kirjanpidon saman konsernin yrityksille suorituista korkokuluista.
Merkitse tähän myös konserniyhteysyrityksiltä saadut EVL 18 a §:n 2 momentin mukaiset muut tuotot kuin korkotuotot, jotka ovat korvausta vieraasta pääomasta sekä rahoituksen hankinnan yhteydessä kertyviä suorituksia.
Merkitse tähän myös omistusyhteysyrityksiltä saadut EVL 18 a §:n 2 momentin mukaiset muut tuotot kuin korkotuotot, jotka ovat korvausta vieraasta pääomasta sekä rahoituksen hankinnan yhteydessä kertyviä suorituksia.
Merkitse tähän myös muilta kuin edellä mainituilta saadut EVL 18 a §:n 2 momentin mukaiset muut tuotot kuin korkotuotot, jotka ovat korvausta vieraasta pääomasta sekä rahoituksen hankinnan yhteydessä kertyviä suorituksia.
Palautuva arvonalennus on yleensä veronalaista tuloa. Merkitse se tähän kohtaan. Arvonalennuksen palautus on kuitenkin verovapaata tuloa silloin, kun vastaavaa (esimerkiksi EVL 42 §:n nojalla tehtyä) käyttöomaisuuden arvonalennusta ei ole aikanaan hyväksytty vähennettäväksi verotuksessa.
Merkitse tähän yhteisön saama konserniavustus. Anna konserniavustuksista lisäksi erittely lomakkeella 65.
Yhteisön osuus ulkomaisen väliyhteisön verovuoden tulosta. Vähennä tästä luvusta yhteisön osuus saman väliyhteisön viiden edellisen vuoden tappioista, jos tällaisia tappioita on ollut.
Ulkomaisella väliyhteisöllä tarkoitetaan sellaista ulkomaista yhteisöä, joka on Suomessa yleisesti verovelvollisten määräämisvallassa ja jonka tuloverotuksen todellinen taso yhteisön asuinvaltiossa on alhaisempi kuin 3/5 Suomen yhteisöveron tasosta. Myös matalan verorasituksen valtioon sijoittautunut ulkomaisen yhteisön kiinteä toimipaikka voi muodostaa väliyhteisön. Väliyhteisönä ei pidetä yhteisöä, jonka kotipaikka on Euroopan talousalueella tai verosopimusvaltiossa, jonka kanssa Suomi on sopinut tarpeellisesta tietojenvaihdosta. Lisäksi edellytetään, että yhteisö aidosti sijaitsee kyseisessä valtiossa.
Osakasta verotetaan väliyhteisön tulosta, jos osakkaan omistusosuus yhtiöstä joko yksin tai yhdessä samaan etupiiriin kuuluvien kanssa on vähintään 25 % tai osakas on oikeutettu vähintään 25 %:n osuuteen yhtiön varallisuuden tuotosta. Jos ulkomainen väliyhteisö on kirjanpitolaissa tarkoitettu tytäryritys tai osakkuusyritys, liitä veroilmoitukseen väliyhteisön tilikauden ja edeltävän tilikauden tilinpäätös.
Tilikauden tuloslaskelman ulkopuolisia tuottoja voivat olla esimerkiksi erot, jotka johtuvat kirjanpidon ja verotuksen erilaisista jaksottamissäännöksistä. Tällaisia eroja voi olla perustajaurakoinnissa.
Lue lisää: Perustajaurakointiliiketoiminta verotuksessa.
Elokuvan tuotantotuki (ks. EVL 6 § 1 momentin 5 kohta).
Sähkö-, tele-, vesi-, viemäri- tai kaukolämpöverkkoa ylläpitävän yhteisön perimät liittymismaksut ovat verovapaata tuloa, jos ne palautetaan maksajalle. Siirtokelpoiset liittymismaksut sen sijaan ovat veronalaista tuloa, eikä niitä merkitä tähän (EVL 6 § 1 momentin 3 kohta).
Ilmoita tässä kohdassa myös ne luovutusvoitot, jotka on saatu epäsuoran tuloutuksen piiriin kuuluvasta irtaimesta kuluvasta käyttöomaisuudesta (EVL 30 §).
Kirjanpidon mukaiset palkat ja palkkiot.
Siirrä poistojen ja poistoeron muutosten yhteismäärä tähän kohtaan lomakkeesta 62.
Elinkeinoverolain mukaiset poistot tarkoittavat poistoja, jotka voi vähentää verotuksessa EVL 24, 30–34 ja 36–41 §:ien mukaan.
Tässä kohdassa ilmoitettavien poistojen pitää vastata lomakkeella 62 ilmoitettujen EVL-poistojen yhteismäärää (poistosarakkeiden kohdat 5 ja 6).
Lomake 12A pitää täyttää myös sellaiselta vuodelta, jona uutta hyllypoistoa muodostetaan.
Lue lisää: lomakkeen 62 täyttöohje.
muusta kulumattomasta käyttöomaisuudesta kuin maa-alueista tehty arvonalennus silloin, kun omaisuuden käypä arvo verovuoden päättyessä on olennaisesti alhaisempi kuin poistamaton hankintameno.
Kaikki kirjanpidon mukaiset edustuskulut. Tietoa edustuskuluista ja edustuskulun käsitteestä on ohjeessa Edustusmenot tuloverotuksessa.
Puolet (50 %) edustuskuluista (EVL 8 § 1 momentin 8 kohta).
Kaikki kirjanpidon mukaiset yhteisön antamat lahjoitukset.
Merkitse tähän kohtaan vähennyskelpoinen osuus annetuista lahjoituksista.
Vähennyskelpoisia ovat vain kohtuulliset yleishyödylliselle yhteisölle annetut lahjoitukset, jotka on yleensä annettu paikalliseen tai yhteisön toimialaa lähellä olevaan tarkoitukseen.
Sellaiset käyttöomaisuusosakkeiden ja yhtymäosuuksien luovutus- ja purkutappiot, jotka voi vähentää verotuksessa ilman rajoituksia. Näitä ovat
Joissakin tapauksissa luovutustappion voi vähentää vain käyttöomaisuusosakkeiden veronalaisista luovutusvoitoista verovuonna tai viitenä seuraavana vuonna.
Lisätietoa luovutustappioiden vähennysoikeudesta on ohjeessa Yhteisön käyttöomaisuusosakkeiden luovutusten verokohtelu.
Tähän kohtaan ei merkitä irtaimen käyttöomaisuuden luovutustappiota, jos luovutuksella ei ole tulosvaikutusta (eli jos tappiota vastaava määrä on kirjattu poistoeroon). Tällainen luovutustappio ilmoitetaan vähennyskelvottomina kuluina kohdassa "Muut vähennyskelvottomat kulut". Poistoeron muutos ilmoitetaan Kirjanpito-sarakkeessa kohdassa 3 "Poistot ja käyttöomaisuuden arvonalentumiset" (Poistot).
Merkitse tähän kohtaan liiketoiminnan vähennyskelpoiset muut kulut, joita ei ole merkitty liiketoiminnan muihin kuluihin Verotus-sarakkeeseen kohdassa 4 "Liiketoiminnan muut kulut". Tällaisia kuluja ovat muun muassa
Tähän kohtaan merkitään myös verotuksessa vähennyskelpoiset Yle-vero ja kiinteistövero.
Vähennyskelvottomiin kuluihin merkitään erät, joille ei ole omaa kohtaa muualla veroilmoituksessa mutta jotka sisältyvät kirjanpidossa tuloslaskelman kuluihin.
Kiinteistöveroa ei merkitä tähän kohtaan, sillä sen voi vähentää verotuksessa.
Veronkorotukset ja myöhästymismaksut
Merkitse tähän myös myöhästymismaksu, huojennettu viivästyskorko, viivästyskorko ja laiminlyöntimaksu. Niitäkään ei voi vähentää verotuksessa.
Sakot, seuraamusmaksut ja muut sanktioluonteiset julkisoikeudelliset maksuseuraamukset (EVL 16 § 5 kohta).
Fuusiotappio (EVL 52 b §).
Kirjanpidossa tehdyt pakolliset varaukset. Pakollisia varauksia ei yleensä voi vähentää verotuksessa.
Pakollinen varaus tarkoittaa tulevia menoja, jotka aiheutuvat KPL 5 luvun 14 §:n mukaisista velvoitteista ja joiden täsmällistä määrää tai toteutumisajankohtaa ei vielä tiedetä.
Takuukorjausvarauksen voi vähentää verotuksessa, mutta vain silloin, kun kyseessä on rakennus-, laivanrakennus-, tai metalliteollisuutta harjoittava liike, joka on vastuussa rakennuksen, sillan, lentokoneen tai muun vastaavan suurehkon koneyksikön virheistä (EVL 47 §). Merkitse vähennyskelpoinen takuuvaraus Verotus-sarakkeeseen kohdassa 8 ”Varausten lisäykset”.
Merkitse tähän kohtaan mahdolliset muut kulut, joita ei voi vähentää verotuksessa.
Tällaisia kuluja ovat esimerkiksi
annetut lahjukset ja lahjusten kaltaiset edut
yhtiön omista osakkeistaan maksama summa, elleivät kyseessä ole sellaiset osakkeet, jotka yhtiö on luovuttanut työsuhteen perusteella (EVL 16 § 9 kohta ja EVL 18 § 3 momentti).
Korkokulut konserniyhteysosapuolille (EVL 18 a §)
Konserniyhteysveloista kotimaisille ja ulkomaisille osapuolille suoritetut korkomenot.
Esimerkiksi korot, jotka yhteisö on suorittanut saman konsernin yrityksille (KPL 1 luku 6 §).
Välillisenä konserniyhteysvelkana pidetään velkaa, jonka yhteisö on ottanut muulta kuin konserniyhteydessä olevalta osapuolelta, jos jompikumpi seuraavista ehdoista täyttyy:
konserniyhteydessä olevalla osapuolella on saatava lainan antaneelta osapuolelta ja saatavalla on yhteys velkaan
Korot, jotka yhteisö on kirjanpidon mukaan maksanut omistusyhteysyrityksille (KPL 1 luku 7 §).
rahoitusvekseleistä.
Korkokuluna käsiteltävät rahoituskulut (EVL 18 a §)
EVL 18 a §:n 2 momentin mukaan korkomenona pidettävät rahoituksen hankinnan yhteydessä kertyvät suoritukset.
Oikaistut osuus korkokuluista (EVL 18 a §),
OmaVerossa kohta "Korkokulujen oikaisu (EVL 18 a §)
Merkitse tähän kohtaan euromäärä, jolla EVL 18 a §:n mukainen korkovähennysrajoitus mahdollisesti vaikuttaa vähennettävien korkomenojen määrään.
Laske vaikutus lomakkeella 81 (Selvitys nettokorkomenoista). Täytä lomake, jos yhtiön nettokorkomenot ylittävät 500 000 euroa. Lomaketta 81 käytetään kaikkien tulolähteiden tietojen ilmoittamiseen, mutta merkitse veroilmoitukseen 6B vain EVL:n mukainen osuus (ks. lomake 81 kohta 8).
Jos EVL 18 a §:stä johtuen yhtiön kaikki korkokulut eivät ole verotuksessa vähennyskelpoisia, merkitse tähän vähennyskelvoton osuus ja laita luvun eteen miinusmerkki.
Merkitse tähän kohtaan myös ne aikaisempien verovuosien vähennyskelvottomat nettokorkomenot, jotka yhtiö vaatii (lomakkeella 81) vähennettäväksi verovuonna.
Yhtiöllä on nettokorkomenoja yhteensä 1 300 000 euroa. Yhtiö laskee korkovähennysrajoituksen vaikutuksen lomakkeella 81. Laskelman perusteella nettokorkomenoja voidaan vähentää 1 300 000 euroa eli koko määrä. Vähennyskelvottomia nettokorkomenoja ei ole, ja vähennyskelpoiset nettokorkomenot sisältyvät veroilmoituksen edellisiin kohtiin. Tämä kohta jätetään tyhjäksi.
Yhtiöllä on nettokorkomenoja yhteensä 1 100 000 euroa. Yhtiö laskee korkovähennysrajoituksen vaikutuksen lomakkeella 81. Laskelman perusteella nettokorkomenoja voidaan vähentää 250 000 euroa, jolloin vähentämättä jää 850 000 euroa. Tähän kohtaan merkitään korkovähennysrajoituksen vaikutus eli –850 000 euroa. Yhtiön edellisissä kohdissa ilmoittamien korkokulujen vähennyskelpoinen määrä siis pienenee tässä kohdassa ilmoitettavalla 850 000 eurolla.
Yhtiöllä on verovuonna nettokorkomenoja yhteensä 1 300 000 euroa. Yhtiö laskee korkovähennysrajoituksen vaikutuksen lomakkeella 81. Laskelman perusteella verovuoden nettokorkomenoja voidaan vähentää 1 300 000 euroa ja vanhoja vähennyskelvottomia nettokorkomenoja 200 000 euroa. Verovuoden vähennyskelpoiset nettokorkomenot sisältyvät edellisiin kohtiin. Tähän kohtaan merkitään aiempina verovuosina vähentämättä jääneiden nettokorkomenojen vähennyskelpoinen osuus 200 000 euroa. Yhtiön edellisissä kohdissa vähennyskelpoisina ilmoittamien korkokulujen lisäksi yhtiö voi siis vähentää myös tässä kohdassa ilmoitetut 200 000 euroa.
Konsernituki, joka on annettu sellaiselle yhtiölle, josta yhteisö yksin tai yhdessä konserniyhtiöiden (ks. EVL 6 b § 7 momentti) kanssa omistaa vähintään 10 %.
Ilmoita lisäksi muut vastaavat menot, jotka on suoritettu toisen yhtiön taloudellisen aseman parantamiseksi ilman vastasuoritusta. Ilmoita myös saamisten (ei kuitenkaan myyntisaamisten) menetykset ja arvonalenemiset tällaiselta yhtiöltä.
Näitä eriä ei voi vähentää verotuksessa (EVL 16 § 7 kohta).
Kirjanpidon mukaiset muun rahoitusomaisuuden menetykset ja lopulliset arvonalentumiset. Tällaisia ovat esimerkiksi menetykset, jotka johtuvat kavalluksesta, varkaudesta tai muusta rikoksesta.
Myös rahoitusomaisuuden lopullisiksi todetut arvonalenemiset ovat EVL 17 §:n 2 kohdan mukaan yleensä vähennyskelpoisia, paitsi silloin, kun arvonaleneminen on kohdistunut saamiseen toiselta konserniyhtiöltä (ks. edellinen kohta ”Konsernituki ja saamisten arvonalentumiset").
Ilmoita tässä kohdassa esimerkiksi työperäiset osingot. Muusta kuin julkisesti noteeratusta yhtiöstä maksettu osinko on ansiotuloa, jos osingon jakoperusteena on osingonsaajan tai tämän intressipiiriin kuuluvan henkilön työpanos (TVL 33 b § 3 momentti). Lisätietoa on ohjeessa Työpanokseen perustuvan osingon verotus, dnro 1103/32/2009).
Verotus-sarakkeessa olevien erien summaeli elinkeinotoiminnan verotuksessa vähennyskelpoiset kulut yhteensä.
Ilmoita tässä osassa elinkeinotoiminnan tulolähteen verovuoden 2019 tulos tai vahvistettava tappio.
Älä merkitse aikaisempien vuosien tappioita veroilmoitukseen. Verohallinto vähentää ne automaattisesti, jos osakkeiden ja osuuksien omistuksissa ei ole tapahtunut sellaisia muutoksia, jotka ilmoitetaan lomakkeen osassa 13 ”Omistusosuuksien muutokset ja tappiot”. Tappioiden määrän voit tarkistaa verotuspäätöksestä.
Lahjoitusvähennystä (TVL 57 §) ei oteta yhteisöjen verotuksessa huomioon vahvistettaessa elinkeinotoiminnan tulolähteen tappiota, koska vähennyksen saa tehdä erityissäännöksen perusteella. Lahjoitusvähennys otetaan kuitenkin huomioon, kun henkilökohtaisen tulolähteen tappiota vahvistetaan.
Kaikkien yhtiöiden täytyy antaa varallisuuslaskelman tiedot, sillä tietoja tarvitaan muun muassa tilastoja varten. Listatut yhteisöt saavat kuitenkin ilmoittaa varat ja velat tasearvojen mukaisina, koska nettovarallisuus ja osakkeen matemaattinen arvo eivät vaikuta näiden yhtiöiden jakaman osingon verotukseen. Lisäksi näiden yhtiöiden osakkeiden vertailuarvot määräytyvät kaupantekokurssien mukaan, eivät taseen perusteella.
Listattu yhteisö tarkoittaa tässä yhtiötä, jonka osakkeet ovat tai jokin osakesarja on julkisen kaupankäynnin kohteena arvopaperipörssissä Suomessa (NASDAQ OMX Helsinki Oy:n pörssilistalla tai Pre-listalla), muualla Euroopan talousalueella tai vastaavalla markkinalla Euroopan talousalueen ulkopuolella.
Luotto- ja vakuutuslaitosten sekä sijoituspalvelutoimintaa harjoittavien yritysten (listattujen tai listaamattomien) ei tarvitse täyttää varallisuuslaskelmaa kokonaan. Ne ilmoittavat vain varojen yhteismäärän, velkojen yhteismäärän sekä näiden erotuksen (kohdassa ”Positiivinen nettovarallisuus” tai ”Negatiivinen nettovarallisuus”).
Yhtiöt, jotka eivät harjoita elinkeinotoimintaa, erittelevät varat sarakkeen osassa "Muut pitkäaikaiset sijoitukset (TVL)", velat osassa 10 "Velat" ja oman pääoman osassa 11 "Oma pääoma".
Merkitse varat verotuksessa poistamatta olevan hankintamenon suuruisina, ellei ohjeessa mainita toisin. Varallisuuslaskelman arvot voivat poiketa tasearvoista.
Erittele kuluvasta käyttöomaisuudesta tehdyt poistot ja poistoeron muutokset lomakkeella 62.
Kulumatonta käyttöomaisuutta ovat maa-alueet, arvopaperit ja muut sellaiset hyödykkeet.
Sellaiset pitkävaikutteiset menot, joilla on varallisuusarvoa, ks. lomakkeen 62 osa F "Pitkävaikutteiset menot" (EVL 24–25 §), kohta 7 "Poistamaton hankintameno verovuoden lopussa".
Pitkävaikutteisia menoja ovat menot, jotka kerryttävät tai säilyttävät tuloa kolmen tai useamman vuoden ajan. Näistä varoihin luetaan esimerkiksi sellaiset aktivoidut menot, jotka EVL:n mukaan on aktivoitava. Tällaisia EVL 24 §:ssä tarkoitettuja menoja ovat esimerkiksi vuokrahuoneistojen perusparannusmenot ja liikearvon hankintameno. Lisäksi oikeuskäytännössä on katsottu, että muun muassa kehittämismenoilla voi olla varallisuusarvoa.
Varoihin ei lueta laskennallisia verosaamisia, yhtiön perustamis- ja järjestelytoimista aiheutuneita menoja eikä sellaisia pitkävaikutteisia menoja, joilla ei ole varallisuusarvoa.
Jos kirjanpidollisella sulautumiserotuksella on varallisuusarvoa, se lasketaan vastaanottavan yhtiön nettovarallisuuteen (KHO 1994-B-545 ja KHO 1994-B-546).
Kiinteistöt (erittely lomakkeella 18)
Arvona käytetään joko verotuksessa poistamatta olevaa hankintamenoa (eli lomakkeen 62 kohdassa 7 ilmoitettua rakennuksen hankintamenon ja maapohjan hankintamenon yhteismäärää) tai vertailuarvoa (eli verotusarvoa) sen mukaan, kumpi näistä on suurempi.
Vertailu tehdään jokaisesta kiinteistöstä erikseen.
Kiinteistöön kuuluvat maapohja ja sillä olevat rakennukset.
Jos yhteisön tilikausi päättyy 1.1.–30.9.2019, vertailuarvona käytetään poikkeuksellisesti vuoden 2018 verotusarvoa, sillä vuoden 2019 verotusarvoa ei tuolloin ole vielä vahvistettu.
Jos yhteisön tilikausi päättyy 1.10.–31.12.2019, vertailuarvona käytetään kiinteistön vuoden 2019 verotusarvoa.
polttoainesäiliöt, happosäiliöt ja muut sellaiset metallista tai muusta siihen verrattavasta materiaalista valmistetut varasto- ja muut rakennelmat
Omaisuutta, jonka yhtiö on ottanut leasing-käyttöön, ei katsota verotuksessa käyttöomaisuudeksi. Sitä ei siis merkitä tähän kohtaan.
Käyttöomaisuusarvopaperit (vertailu lomakkeella 8A)
Vertaa lomakkeella 8A toisiinsa käyttöomaisuuteen, rahoitusomaisuuteen ja muihin pitkäaikaisiin sijoituksiin (TVL-omaisuuteen) kuuluvien arvopapereiden tuloverotuksessa poistamatta olevia hankintamenoja ja vertailuarvoja.
Pörssiosakkeiden arvo on 70 % osakkeen päätöskurssista yhtiön tilikauden päättymispäivänä. Katso pörssikurssit (www.nasdaqomxnordic.com). Sivulta voit hakea yhtiön tilinpäätöspäivän kurssitietoja.
1.1.2006 tai sen jälkeen hankituilla huoneisto-osakkeilla ei ole erillistä vertailuarvoa, kuten ei myöskään noteeraamattomilla joukkovelkakirjoilla, optio-oikeuksilla eikä osuuskunnan osuuksilla. Merkitse näiden arvopapereiden tuloverotuksessa poistamaton hankintameno myös lomakkeen 8A Vertailuarvo-sarakkeeseen.
Muuta käyttöomaisuutta voivat olla muun muassa elävä käyttöomaisuus, taide-esineet ja keräilyhyödykkeet.
Vaihto-omaisuutta ovat EVL 10 §:n mukaan kauppatavarat, raaka-aineet, puolivalmisteet ja muut hyödykkeet, jotka on tarkoitettu luovutettaviksi sellaisinaan tai jalostettuina elinkeinotoiminnassa. Vaihto-omaisuutta ovat myös elinkeinotoiminnassa kulutettaviksi tarkoitetut poltto- ja voiteluaineet ja muut tarvikkeet.
Valmiit tuotteet tarkoittavat hyödykkeitä, jotka yhtiö on itse valmistanut ja saattanut luovutusvalmiiksi.
Edellä olevissa kohdissa ilmoitettujen vaihto-omaisuushyödykkeiden yhteismäärä.
Rahoitusomaisuutta ovat rahat, pankki- ja tilisaamiset, saamavekselit sekä muut vastaavat rahavarat (EVL 9 §).
Jos saamiset eivät ole euroina vaan jossakin muussa valuutassa, ne arvostetaan samalla tavalla kuin kirjanpidossa eli yleensä tilinpäätöspäivän kurssin mukaan (KPL 5 luku 3 §).
Saamiset omistusyhteysyrityksiltä (KPL 1 luku 7 §), ei kuitenkaan myyntisaamisia.
Laskennallisia verosaamisia (KPL 5 luku 18 §) ei lueta varoihin, kun nettovarallisuutta lasketaan. Verosaaminen merkitään kuitenkin tähän, jos se johtuu tilikaudelle suoriteperusteisesti kirjatuista veroista.
Rahoitusomaisuusarvopaperit (erittely lomakkeella 8A)
Rahoitusomaisuuteen kuuluvat arvopaperit.
Erittele käyttö- ja rahoitusomaisuuteen sekä muihin pitkäaikaisiin sijoituksiin (TVL-omaisuuteen) kuuluvat arvopaperit lomakkeeseen 8A. Siirrä välisumma (Rahoitusomaisuus yhteensä) lomakkeen 6B tähän kohtaan siitä sarakkeesta, jossa yhteissumma lomakkeen 8A alareunassa on suurempi.
Pankkisaamisia ovat muun muassa pankkivarat, talletukset, sijoitusvarat ja valuuttavarat.
Elinkeinotoimintaan kuulumatonta, tuloverolain (TVL) mukaan verotettavaa omaisuutta ei sisällytetä edellä oleviin käyttö-, vaihto- tai sijoitusomaisuuseriin, vaan se täytyy merkitä seuraaviin kohtiin.
Merkitse varat verotuksessa poistamatta olevan hankintamenon suuruisina, ellei kohdan ohjeessa toisin sanota.
Arvopaperit (erittely lomakkeella 8A)
Kiinteistöt, jotka eivät kuulu elinkeinotoimintaan, esimerkiksi ulkopuolisille vuokratut kiinteistöt.
Ilmoita kiinteistöstä joko tuloverotuksessa poistamatta oleva hankintameno tai vertailuarvo (verotusarvo) sen mukaan, kumpi näistä on suurempi.
Jos yhtiön tilikausi päättyy 1.1.–30.9.2019, käytä vertailussa vuodelle 2018 määrättyä kiinteistön verotusarvoa.
lainat rahoitusyhtiöiltä ja näiden lainojen lyhennykset
konserniyrityksiltä ennakkoon saadut suoritukset
Konserniyrityksiä ovat kirjanpitolaissa tarkoitetut emo- ja tytäryritykset (KPL 1 luku 6 §).
Jos konsernissa on noudatettu ennakko-osinkojärjestelmää, jakajayhtiö ei sisällytä tätä osingonjakovelkaa velkoihin, vaan vähentää sen nettovarallisuudesta samoin kuin osingon, jonka yhtiö on päättänyt jakaa.
Ilmoita tässä kohdassa siis esimerkiksi omistusyhteysyrityksiltä ennakkoon saadut suoritukset, rahoitusvekselit ja muut velat sekä siirtovelat omistusyhteysyrityksille.
Yhtiön ennakkoon saamat pitkäaikaiset suoritukset.
Yhtiön ennakkoon saamat lyhytaikaiset suoritukset.
Velkana pidetään myös vakuutuslaitoksen ja vakuutusyhtiön sekä eläkelaitoksen, eläkesäätiön ja eläkekassan vastuita ja sellaisia varauksia, jotka on tehty tällaisen toimijan vakavaraisuuden parantamiseksi (laki varojen arvostamisesta verotuksessa 2 § 3 momentti).
Nettovarallisuutta laskettaessa KPL 5 luvun 18 §:n mukaisia laskennallisia verovelkoja ei pidetä velkana, joten niitä ei merkitä varallisuuslaskelmaan. Verovelka pitää kuitenkin ilmoittaa tässä velkana silloin, jos se johtuu tilikaudelle suoriteperusteisesti kirjatuista veroista.
Pääomalaina katsotaan verotuksessa yleensä vieraan pääoman eräksi (vrt. arvostamislaki 2 § 3 momentti), joten se merkitään kirjaustavasta riippumatta velaksi varallisuuslaskelmaan.
Huomaa, että tämän kohdan luku ei välttämättä ole kohtien "Lyhytaikaiset velat yhteensä" ja "Pitkäaikaiset velat yhteensä" summa. Tämän kohdan luku lasketaan verosäännösten mukaan. Sen sijaan kohtiin "Lyhytaikaiset velat yhteensä" ja "Pitkäaikaiset velat yhteensä" kirjattavat summat merkitään sellaisina kuin ne ovat kirjanpidossa.
Voit laskea osakkeen matemaattisen arvon vuodelle 2020 niin, että jaat positiivisen nettovarallisuuden yhtiön ulkona olevien osakkeiden lukumäärällä.
Osakkeen matemaattista arvoa käytetään osakkaiden vuonna 2020 saaman osingon verotuksessa.
Myös osakkeen vertailuarvo vuodelle 2020 lasketaan yhtiön nettovarallisuuden perusteella. Nettovarallisuudesta vähennetään kuitenkin vielä tilikaudelta 2019 jaettavaksi päätetty osinko ja ennakko-osinko (ei sijaisosinkoa). Lisäksi huomioon otetaan tilikauden päättymisen jälkeen seuraavan tilikauden aikana tapahtuneet olosuhteiden muutokset, kuten osakkeiden lukumäärän ja nimellisarvon muutokset, sulautuminen ja jakautuminen.
Sidottua omaa pääomaa ovat kirjanpitolain mukainen arvonkorotusrahasto, käyvän arvon rahasto ja uudelleenarvostusrahasto (OYL 8 luvun 1 §).
OYL 8 luvun 2 §:ssä tarkoitettu sijoitetun vapaan oman pääoman rahasto.
Halutessasi voit tehdä tarkistuslaskelman verotuksessa vahvistettavasta tappiosta ja siihen vaikuttaneista eristä. Yhteissumman täytyy vastata kirjanpidon mukaista tappiota.
Seuraavien kohtien täyttäminen on vapaaehtoista
Vähennä verotuksessa vähennyskelvottomat kulut.
Vähennyskelvottomat kulut saat, kun lasket yhteen seuraavat tuloverolaskelman kohdat:
+ Kohtaan "Poistojen vähennyskelpoinen osuus" sisältyvät poistot, jotka on edellisinä vuosina jätetty vähentämättä
+ Muut vähennyskelpoiset kulut (ei tilikauden tuloslaskelmassa), esimerkiksi verotuksessa vähennetty lahjoitus (TVL 57 §), jota ei ole kirjattu kuluksi kirjanpitoon.
Tarkistuslaskelman lopputuloksen täytyy olla yhtä suuri kuin kirjanpidon mukainen tilikauden voitto tai tappio.
Tilintarkastuskertomus pitää aina antaa veroilmoituksen liitteenä, jos yhteisöllä on velvollisuus tehdä tilintarkastus.
Valitse ”Kyllä”, jos tilintarkastus on suoritettu ennen veroilmoituksen antamista.
Valitse ”Ei, tehdään myöhemmin”, jos tilintarkastusta ei ole vielä tehty, mutta se tehdään myöhemmin.
Jos tilintarkastus ei ole valmistunut ennen veroilmoituksen viimeistä jättöpäivää, tilintarkastuskertomus pitää toimittaa Verohallinnolle kuukauden kuluessa tilintarkastuksen valmistumisesta.
Jos toimitat tilintarkastuskertomuksen paperisena, nido kansilehdeksi lomake 63. Lähetä tiedot osoitteeseen
Valitse vaihtoehto ”Ei, tilintarkastuslain 2 luvun 2 §:n perusteella tilintarkastaja on jätetty valitsematta”, jos yhtiö on käyttänyt tilintarkastuslain (1141/2015) antamaa mahdollisuutta jättää tilintarkastaja valitsematta pienessä yhtiössä.
Yhteisön palveluksessa on keskimäärin yli 3 henkilöä.
Tilintarkastaja pitää kuitenkin valita, jos yhtiöjärjestyksessä, yhtiösopimuksessa tai yhteisön säännöissä on niin sovittu.
Valitse ”Ei”, jos tilintarkastuskertomus ei sisällä tilintarkastuslaissa tarkoitettuja kielteisiä lausuntoja, huomautuksia tai lisätietoja.
Valitse ”Kyllä”, jos tilintarkastuskertomus sisältää kielteisiä lausuntoja, huomautuksia tai lisätietoja.
Täytä tämä osa aina, jos yhteisön osakkeista tai osuuksista yli puolet on vaihtanut omistajaa yhden verovuoden aikana tai vaiheittain usean vuoden aikana. Tieto vaikuttaa oikeuteen vähentää aikaisempien vuosien tappioita. Perinnön tai testamentin perusteella tapahtuneita omistusmuutoksia ei tarvitse ilmoittaa.
Yhteisö menettää oikeuden vähentää tappion, jos kaikki nämä ehdot täyttyvät:
Yhteisön osakkeista yli puolet on vaihtanut omistajaa joko suoraan tai välillisesti.
Omistajanvaihdokset ovat tapahtuneet tappiollisen vuoden aikana tai sen jälkeen.
Omistajanvaihdosten syy ei ole perintö tai testamentti vaan esimerkiksi kauppa tai vaihtokauppa.
Yhteisö voi kuitenkin hakea Verohallinnolta poikkeuslupaa tappioiden vähentämiseen omistajanvaihdoksesta huolimatta (TVL 122 §).
Lue lisää: Ennakkoratkaisuhakemuksen tekeminen ja siihen annettava päätös
Merkitse tähän kohtaan verovuosi, jolloin vaihto on tapahtunut, jos osakkeista yli puolet on viimeisten kymmenen verovuoden aikana vaihtanut kerralla omistajaa. Verohallinnolle kertaalleen ilmoitettua verovuotta ei tarvitse ilmoittaa enää toistamiseen.
Merkitse verovuosi myös siinä tapauksessa, että yhtiön osakkeista yli puolet on vaihtanut omistajaa vaiheittain usean vuoden aikana tai yhtiössä on tapahtunut välillisiä omistajanvaihdoksia viimeisten kymmenen verovuoden aikana. Ilmoita silloin se verovuosi, jota ennen tai jonka aikana syntyneet tappiot eivät omistajanvaihdosten vuoksi ole vähennyskelpoisia. Anna lisäksi selvitys omistajanvaihdoksista ja vaihtumisajoista erillisellä vapaamuotoisella liitteellä.
Esimerkki: Yksi henkilö omistaa yhtiön kaikki 100 osaketta. Hän myy 50 osaketta vuonna 2017 ja yhden osakkeen vuonna 2018. Kun otetaan huomioon omistajanvaihdokset vuosina 2017 ja 2018, yli puolet yhtiön osakkeista on vaihtanut omistajaa. Yhtiöllä on lisäksi tappioita vuosilta 2014−2018.
Yhtiö merkitsee omistusmuutoksen verovuodeksi 2017 ja antaa omistajanvaihdoksista selvityksen erillisellä liitteellä.
Yhtiö ei saa vähentää verovuoden 2019 voitostaan vuosien 2013−2017 tappioita. Tappiovuonna 2018 vain yksi osake on vaihtanut omistajaa. Näin ollen yhtiö voi vähentää verovuoden 2019 voitostaan vuoden 2018 tappion.
Omistuksessa voi tapahtua muutos, vaikka osakkaat pysyisivät samoina. Tällainen tilanne voi syntyä esimerkiksi osakeannin yhteydessä, jos osakkaat eivät merkitse uusia osakkeita omistuksiensa suhteessa.
Sivu on viimeksi päivitetty 5.8.2020

References: § 2
 § 1
 § 4
 § 4
 § 6
 § 7
 § 1
 § 1
 § 1
 § 5
 § 9
 § 3
 § 7
 § 7
 § 3
 § 3
 § 3